અમદાવાદ: AMC અને પોલીસે શહેરમાં શરુ કરેલી દબાણ હટાવો ઝૂંબેશ આજે પણ ચાલુ રહી હતી. આજે પશ્ચિમ અમદાવાદના પોશ વિસ્તાર શ્યામલમાં તેમજ પૂર્વ અમદાવાદમાં વસ્ત્રાલમાં રસ્તાઓ તેમજ કોમર્શિયલ કોમ્પ્લેક્સોમાં થયેલા ગેરકાયદે બાંધકામોને હટાવીને પાર્કિંગની જગ્યા ખૂલ્લી કરવામાં આવી હતી. શ્યામલમાં તો કોર્પોરેશને એક સોસાયટીનો ગેટ પણ તોડી નાખ્યો હતો. અચાનક જ તંત્ર ત્રાટકતા લોકોએ પોતાને ત્યાં બુલડોઝર પહોંચે તે પહેલા જાતે જ દબાણ હટાવવાનું શરુ કરી દીધું હતું.